Odense Adresse-Contoirs Efterretninger, 1847-04-06
Enhver der i Fremtiden ønsker at optages i Selskabet, maa inden Januar Maaneds Udgang, ved skriftlig Begjering anmelde dette til en af Taxationsmændene i det Herred han boer. Naar Tiden til saadanne Begjeringers Modtagelse er udløben, sammentræde efter Opfordring af den ældste Taxationsmand, disse, for at prøve de indkomne Anmeldelser, forfatte en Fortegnelse over Aspiranterne og indsende denne tilligemed de fornødne bemærkninger, til Formanden. Forsømmer den ældste Taxationsmand at udføre dette inden den 15 Februar, da er det Pligt for de øvrige, at afholde et saadant Møde. Derefter foreslaaer Formanden i det forestaaende Repræsentant møde Aspiranterne til Optagelse, hvorpaa de tilstedeværende Stemmeberettigede ved Ballottering, eller paa anden Maade, afgive deres Stemmer; men dersom : Dele af disse ei ere for Optagelsen, finder den ikke Sted. Enken vedbliver iøvrigt, saalænge hun forbliver ugift, at være Medlem paa samme Vilkaar, som den afdøde Mand, hvorimod Arvinger kun for den Tid, da de efter Lovene kunne optages, og blive derefter ved Jndmeldelser at behandle som andre Aspirantere. Dog kunne de ogsaa efter den sædvanlige Jndmeldelsestid, optages paa Aspirantlisten, naar Dødsfaldet er indtruffet førend Marts Maaneds Møde. Finder Dødsfaldet Sted efter dette Møde, men inden 1 Juli, beholde Arvingerne Ret til Forsikkring hos Selskabet det paafølgende Assuranceaar. Naar Fælledsskab i rørlig Eiendom finder Sted, kan ikkun den Deel, der tilhører Medlemmer af Selskabet assureres. Enhver, der bliver optaget, skal ved et, efter vedføiede Schema Litr. A. udfærdiget Document paa stemplet Papir til 42 s. give sin Tilstaaelse for, at han som Medlem af Selskabet, i alle Maader, vil holde sig dets Love, Vedtægter og Beslutninger efterrettelig. Assurancesum og Forsikkrings-Gjenstande. Det staaer enhver Jnteressent frit for at assurere for saa stor en Sum, som han anseer for tjenlig, men ingen maa paa noget andet Sted assurere de Varer og Effecter, der ere assurerede hos dette Selskab; ligesaa lidet maae man i dette Selskab assurere, hvad der allerede er assureret andetsteds. Handler man herimod tabes al Ret til Erstatning for indtruffen Skade, og man ophører strax at være Medlem af Selskabet. Det staaer Jnteressenten frit for at henføre sine Eiendele til et andet sikkert Sted, naar det strax anmeldes for Formanden. Erstatning for Brandskade finder ikkun da Sted, naar de forsikkrede Gjenstande, virkelig findes paa det af Jnteressenten ved Anmeldelsen opgivne Sted, hvilket han i Tvivlstilfælde enten maa bevise, eller med Eed bekræfte. Alt hvad der kan henregnes til een Kategorie, eller henhører til samme Artikel, maa enten forsikkres Alt, eller aldeles ikke, med mindre det, som undtages, udtrykkelig nævnes, paa det at der, i Tilfælde af Jldsvaade, ingen deelviis Taxation skal være nødvendig. Guld, Penge eller Penge beviser, Præciosa, Malerier, Kobberstykker, Bøger eller andre Liebhaverier ere ikke Gjenstande for denne Assuranceforening. Det er ikke tilladt at assurere enkelte Dele af de Gjenstande man tegner, for Exempel, assurere Træet og undtage Jernet paa en Vogn, eller deslige. Ligeledes kunne Kjøbstadbeboerne ei assurere Handelsvarer, f. Ex. Fabrik, Manufactur= og Colonialvarer, Oplag af færdiggjorte Haandværks=Producter, af Korn eller Fedevarer. Forsikkringen gjelder kun for Jldsvaade, der ikke er foraarsaget ved Krig, Oprør, eller beviisligt foranlediget paa bedragerisk Viis af Jnteressenterne selv. Assuranceaaret og Anmeldelsen. Assurance-Aaret regnes fra 1 Juli om Middagen Kl. 12, og udløber næste Aars 1 Julii om Middagen Kl. 12. Enhver Jnteressent har derfor fra 1 indtil 20 Juni, paa de af Formanden og Secretairen forud bekjendtgjorte Dage, tilligemed sit Bidrag til disse at indsende 3 Exemplarer af sin Angivelse for det kommende Aar, hvoraf han erholder det ene, forsynet med Formandens og Secretairens, eller deres i Stiftsaviserne anmeldte Fuldmægtiges Qvitteringer for Modtagelsen af de andre, tilbage. Paa Langeland bekjendtgjør Bestyreren og Kassereren, til hvilken Tid i dette Tidsrum, Anmeldelser af dem modtages, og Jnteressenterne der, producere 4 Exemplarer af Angivelsen. Heraf modtager Bestyreren 1, Kassereren 2, hvoraf det ene, med Assurancepræmien fremsendes til Secretairen, og Medlemmet erholder selv det fjerde tilbage, efterat det er forsynet med Bestyrerens og Kassererens Qvittering for Afleveringen af de øvrige. J denne Angivelse, der udstædes i Form af det vedføiede Schema Litr. B., anføres de forskjellige Ting klasseviis, i de dertil bestemte Rubrikker, og Jnteressenten vedføier den af ham ansatte Værdi. Denne Angivelse maa imidlertid beregnes saaledes, at Hovedsummen kan deles med 25, af hvilken fulde Sum der i manglende Fald bliver at betale, og vil, forsaavidt angaaer Høe og Sædevarer, som i den paafølgende Høst bliver at indavle, kun være kalculatorisk, efter Arealet af Hosletten og det Agerland, som er, eller agtes besaaet, og hvad derpaa efter Sandsynlighed kan avles. - Den formodende større Avl, kan Jnteressenten, naar han efter tilendebragt Høst anseer det fornødent, ved en særegen Angivelse, der inden September Maaneds Udgang tilstilles Formanden, forsikkre, og i denne Angivelse, maa der for hver Sædeart opgives et bestemt Qvantum, og, en en vis Værdi for Halm og Høe. Med denne sidste Angivelse hvorved Jnteressenten forhøier sin tidligere Assurance paa disse Artikler, indsendes den forøgede Præmie, der bliver at beregne af denne Forhøielse, til Selskabets Secretair eller Kasserer. Jndtræffe ulykkelige Tilfælde, saasom Hagelslag, Storme eller deslige er det Jnteressenten tilladt at nedsætte sin tidligere angivne Assurancesum, hvilket dog kun har Jndflydelse paa Erlæggelsen af senere forfaldende Extrabidrag Dersom Nogen vil lade sine Meierieproducter assurere kan dette ved første Angivelse ogsaa skee kalculatorisk, men det staaer enhver Jnteressent frit for, herved at forholde sig som ovenfor er anført ved Kornproducterne. Med Undtagelse af Sædevarer, Høe og Meierieproducter kan ingen Forhøielse i Assurancen finde Sted, og skulde vedkommende Forretningsmænd ved en Efter assurance, modtage en saadan Angivelse, da foranlediger den ingen Ansvar for Selskabet. Beholdningen af Sædevarer eller Oplag der ei bruges til Handel, kan ogsaa assureres naar man anfører Tøndetal og Sæde art. Jnteressenten forfatter Angivelsen og ansætter Varernes Værdie paa Ære og Samvittighed, og saaledes som han, hvis saadant forlanges, med sin Eed vil bekræfte. Kornvarerne og Meierieproducterne ansættes efter den ved Repræsentantforsamlingen i Marts Maaned bestemte Priis, som af Formanden strax bliver at bekjendtgjøre i Stiftets Aviser. Skulde i Løbet af Høsten Brandskade indtræffe, vil Erstatning dog derfor være at udrede, efter den Taxation den Skadelidte derpaa paa Ære og Samvittighed ansætter og som han med sin Eed vil bekræfte; men for at kunne være berettiget til en saadan Godtgjørelse, maa han i sin første Angivelse have nævnet de Sorter af Sædevarer og Meierieproducter, som han ønskede forsikkret. Dersom en Jldebrand udbryder 1 Juli førend Kl. 12, bliver al Skaden som skeer, uanseet hvorlænge den vedvarer efter Kl. 12, at godtgjøre den Brandlidte. Dersom Jnteressenten ikke inden 1 Juli har indsendt sin Angivelse og Bidrag for det kommende Aar, falder han i den i 8 9 bestemte Mulct af 12 pCt. til Selskabets Kasse, og taber indtil han indsender disse, Ret til Erstatning for muelig indtræffende Brandskade, men er desuagtet forpligtet til at erlægge sit aarlige Bidrag, saavel det ordinaire som det extraordinaire, efter sin Angivelse for forrige Aar. Secretairen modtager fra 1 Juni Angivelse og Bidrag. Da det lod sig tænke, at Jnteressenten havde afsendt sin Angivelse i rette Tid, men at den ved Postgangens Uregelmæssighed var bleven forsinket, er han berettiget til med vedkommende Postmesters Attest at godtgjøre Angivelsens betimelige Afsendelse, og i saa Tilfælde tilkommer ham Skadeserstatning ligesaafuldt, som om Angivelsen var ihændekommet Formanden i rette Tid.